**شرک** کے لغوی معنی ہیں حصّہ دار یا ساجھی پن کہ ہیں ۔ لہٰذا شرک کے معنی ہوئے اللّٰه کی طرح کسی اور کو خدا ماننا یا خدا کی ذات و صفات میں کسی کو شریک یہ مان کر کرنا کہ یہ بھی اس صفت میں اللّٰه کی طرح ہے مثال کے طور پر کہ اللّٰه تعالیٰ خالق حقیقی ہے اور فلاں بھی خالق حقیقی ہے تو یہ شرک ہے اور اگر کوئی شخص یہ کہے کہ اللّٰه خالق حقیقی ہونے میں کسی کا محتاج نہیں مگر فلاں خالق ہونے میں اللّٰه تعالیٰ کا محتاج ہے تو یہ شرک نہ ہو گا

رب تعالیٰ فرماتا ہے :

1. اَمْ لَہُمْ شِرْکٌ فِی السَّمٰوٰتِ ۚ (35:40)

**کیا ان بتوں کا ان آسمانوں میں حصہ ہے ۔**

1. ہَلْ لَّکُمْ مِّنْ مَّا مَلَکَتْ اَیْمَانُکُمْ مِّنْ شُرَکَآءَ فِیْ مَا رَزَقْنٰکُمْ فَاَنْتُمْ فِیْہِ سَوَآءٌ تَخَافُوْنَہُمْ کَخِیۡفَتِکُمْ اَنۡفُسَکُمْ ؕ (30:28)

**کیا تمھارے مملوک غلاموں میں سے کوئی شریک ہے اس میں جو ہم نے تمہیں دیا ہے کہ تم اس میں برابر ہو ان غلاموں سے تم ایسا ڈرو جیسا اپنے نفسوں سے ڈرتے ہو**

1. رَّجُلًا فِیۡہِ شُرَکَآءُ مُتَشٰکِسُوۡنَ وَ رَجُلًا سَلَمًا لِّرَجُلٍ ؕ ہَلْ یَسْتَوِیٰنِ

**ایک وہ غلام جس میں برابر کے چند شریک ہوں اور ایک وہ غلام جو ایک ہی آدمی کا ہو۔ کیا یہ دونوں برابر ہیں**

ان آیتوں میں شرک اور شریک لغوی معنی میں استعمال ہوا ہے یعنی حصہ، ساجھا اور حصہ دار وساجھی۔ لہٰذا شرک کے لغوی معنی ہیں کسی کو خدا کے برابر جاننا۔ قرآن کریم میں یہ لفظ ان دونوں معنی میں استعمال ہواہے۔ شرک بمعنی کفران آیات میں آیا :

1. اِنَّ اللہَ لَا یَغْفِرُ اَنۡ یُّشْرَکَ بِہٖ وَیَغْفِرُ مَا دُوۡنَ ذٰلِکَ لِمَنۡ یَّشَآءُ

**بے شک اللہ تعالیٰ اس جرم کو نہ بخشے گا کہ اس کے ساتھ شرک کیا جائے اس کے سوا جس کو چاہے بخش دے گا ۔**

1. وَ لَا تُنۡکِحُوا الْمُشْرِکِیۡنَ حَتّٰی یُؤْمِنُوۡا ؕ

**اور تم نکاح نہ کرو مشرک مردوں سے یہاں تک کہ ایمان لے آویں۔**

1. وَ لَعَبۡدٌ مُّؤۡمِنٌ خَیۡرٌ مِّنۡ مُّشۡرِکٍ وَّ لَوۡ اَعۡجَبَکُمۡ ؕ (2:221)

**مومن غلام مشرک سے اچھا ہے۔**

1. مَا کَانَ لِلۡمُشۡرِکِیۡنَ اَنۡ یَّعۡمُرُوۡا مَسٰجِدَ اللّٰہِ شٰہِدِیۡنَ عَلٰۤی اَنۡفُسِہِمۡ بِالۡکُفۡرِ ؕ اُولٰٓئِکَ حَبِطَتۡ اَعۡمَالُہُمۡ   ۚ ۖ وَ فِی النَّارِ ہُمۡ  خٰلِدُوۡنَ ﴿17﴾ ( 9:17)

**مشرکوں کو یہ حق نہیں کہ اللہ کی مسجدیں آباد کریں اپنے پر کفر کی گواہی دیتے ہوئے ۔**

ان آیات میں شرک سے مراد ہر کفر ہے کیونکہ کوئی بھی کفر بخشش کے لائق نہیں اور کسی کافر مرد سے مومنہ عورت کا نکاح جائز نہیں او رہر مومن ہر کافر سے بہتر ہے خواہ مشرک ہو جیسے ہند و یا کوئی اور جیسے یہودی، پارسی، مجوسی۔

دوسرے معنی کا شرک یعنی کسی کو خدا کے برابر جاننا کفر سے خاص ہے کفر اس سے عام یعنی ہر شرک کفر ہے مگر ہر کفر شرک نہیں۔ جیسے ہر کوا کالا ہے مگر ہر کالا کوا نہیں۔ ہر سونا پیلا ہے مگر ہر پیلا سونا نہیں۔ لہٰذا دہر یہ کافر ہے مشرک نہیں اور ہندو مشرک بھی ہے کافر بھی۔ قرآن شریف میں شرک اکثر اسی معنی میں استعمال ہوا ہے جیسے

1. جَعَلَالَہٗ شُرَکَآءَ فِیۡمَاۤ اٰتٰہُمَا

**ان دونوں نے خدا کے برابر کر دیا اس نعمت میں جو رب تعالیٰ نے انھیں دی۔**

1. حَنِیۡفًا وَّمَاۤ اَنَا مِنَ الْمُشْرِکِیۡنَ ﴿ۚ79﴾

**میں تمام برے دینوں سے بیزار ہوں اور میں مشرکین میں سے نہیں ہوں۔**

1. اِنَّ الشِّرْکَ لَظُلْمٌ عَظِیۡمٌ ﴿13﴾

**بے شک شرک بڑا ظلم ہے ۔**

1. وَمَا یُؤْمِنُ اَکْثَرُہُمْ بِاللہِ اِلَّا وَہُمۡ مُّشْرِکُوۡنَ ﴿106﴾

**ان میں سے بہت سے لوگ اللہ پر ایمان نہیں لائے مگر وہ مشرک ہوتے ہیں۔**

ان جیسی صدہا آیتوں میں شرک اس معنی میں استعمال ہوا ہے بمعنی کسی کو خدا کے مساوی جاننا۔

شرک کی حقیقت
------------

شرک کی حقیقت رب تعالیٰ سے مساوات پر ہے یعنی جب تک کسی کو رب کے برابر نہ جانا جائے تب تک شرک نہ ہوگا اسی لیے قیامت میں کفار اپنے بتوں سے کہیں گے ۔

تَاللہِ اِنۡ کُنَّا لَفِیۡ ضَلٰلٍ مُّبِیۡنٍ ﴿ۙ97﴾

**خدا کی قسم ہم کھلی گمراہی میں تھے کہ تم کورب العالمین کے برابر ٹھہراتے تھے ۔**

اس برابر جاننے کی چند صورتیں ہیں ایک یہ کہ کسی کو خدا کا ہم جنس مانا جائے جیسے مسیحی عیسی علیہ السلام کو اور یہودی عزیر علیہ السلام کو خدا کا بیٹا مانتے تھے اور مشرکین عرب فرشتوں کو خدا کی بیٹیاں مانتے تھے چونکہ اولاد باپ کی ملک نہیں ہوتی بلکہ باپ کی ہم جنس اور مساوی ہوتی ہے۔ لہٰذا یہ ماننے والا مشرک ہوگا۔ رب تعالیٰ فرماتا ہے:

1. وَقَالُوا اتَّخَذَ الرَّحْمٰنُ وَلَدًا سُبْحٰنَہٗ ؕ بَلْ عِبَادٌ مُّکْرَمُوۡنَ ﴿ۙ26﴾

**یہ لوگ بولے کہ اللہ نے بچے اختیار فرمائے پاکی ہے اس کے لیے بلکہ یہ اللہ کے عزت والے بندے ہیں ۔**

1. وَقَالَتِ الْیَہُوۡدُ عُزَیۡرُۨ ابْنُ اللہِ وَقَالَتِ النَّصٰرَی الْمَسِیۡحُ ابْنُ اللہِ

**یہودی بولے کہ عزیر اللہ کے بیٹے ہیں اور مسیحی بولے کہ مسیح اللہ کے بیٹے ہیں ۔**

1. وَ جَعَلُوۡا لَہٗ مِنْ عِبَادِہٖ جُزْءًا ؕ اِنَّ الْاِنۡسَانَ لَکَفُوۡرٌ مُّبِیۡنٌ ﴿ؕ٪15﴾

**بنا دیا ان لوگوں نے اللہ کے لیے اس کے بندوں میں سے ٹکڑا بے شک آدمی کھلا ناشکرا ہے۔**

1. وَ جَعَلُوا الْمَلٰٓئِکَۃَ الَّذِیۡنَ ہُمْ عِبٰدُ الرَّحْمٰنِ اِنَاثًا ؕ اَشَہِدُوۡا خَلْقَہُمْ ؕ

**انھوں نے فرشتوں کو جو رحمن کے بندے ہیں عورتیں ٹھہرایا کیا ان کے بناتے وقت یہ حاضر تھے ۔**

1. اَمِ اتَّخَذَ مِمَّا یَخْلُقُ بَنٰتٍ وَّ اَصْفٰىکُمۡ بِالْبَنِیۡنَ ﴿16﴾

**کیا اس نے اپنی مخلوق میں سے بیٹیا ں بنالیں اور تمہیں بیٹوں کے ساتھ خاص کیا۔**

1. وَ جَعَلُوۡا لِلہِ شُرَکَآءَ الْجِنَّ وَخَلَقَہُمْ وَ خَرَقُوۡا لَہٗ بَنِیۡنَ وَ بَنٰتٍۭ بِغَیۡرِ عِلْمٍ ؕ

**اور اللہ کا شریک ٹھہرایا جنوں کو حالانکہ اس نے ان کو بنایا اور اس کے لیے بیٹے اور بیٹیاں گھڑلیں جہالت سے ۔**

1. لَیُسَمُّوۡنَ الْمَلٰٓئِکَۃَ تَسْمِیَۃَ الْاُنۡثٰی ﴿27﴾

**یہ کفار فرشتوں کا نام عورتوں کا سا رکھتے تھے ۔**

ان جیسی بہت سی آیتوں میں اسی قسم کا شرک مراد ہے یعنی کسی کو رب کی اولاد ماننا دوسرے یہ کہ کسی کو رب تعالیٰ کی طر ح خالق مانا جائے جیسے کہ بعض کفار عرب کا عقیدہ تھا کہ خیر کا خالق اللہ ہے اور شرکا خالق دوسرا رب ،اب بھی پارسی یہی مانتے ہیں

خالق خیر کو *یزداں* اور خالق شر کو *اہر من* کہتے ہیں۔ یہ وہی پرانا مشر کا نہ عقیدہ ہے یا بعض کفار کہتے تھے کہ ہم اپنے برے اعمال کے خود خالق ہیں کیونکہ ان کے نزدیک بری چیزوں کا پیدا کرنا براہے لہٰذا اس کا خالق کوئی اور چاہیے اس قسم کے مشرکوں کی تردید کے لیے یہ آیات آئیں۔ خیال رہے کہ بعض مسیحی تین خالقوں کے قائل تھے جن میں سے ایک عیسی علیہ السلام ہیں ان تمام کی تردید میں حسب ذیل آیات ہیں۔

1. وَاللہُ خَلَقَکُمْ وَمَا تَعْمَلُوۡنَ ﴿96﴾

**اور اللہ نے تم کو تخلیق کیا اور جو اعمال تم کرتے ہو۔**

1. اَللہُ خَالِقُ کُلِّ شَیۡءٍ ۫ وَّ ہُوَ عَلٰی کُلِّ شَیۡءٍ وَّکِیۡلٌ ﴿62﴾

**اللہ ہر چیز کا خالق ہے اور وہ ہر چیز کا مختار ہے۔**

1. خَلَقَ الْمَوْتَ وَالْحَیٰوۃَ

**اللہ نے موت اور زندگی کو تخلیق فرمایا ۔**

1. اَنَّ اللہَ خَلَقَ السَّمٰوٰتِ وَ الۡاَرْضَ

**اللہ نے آسمانوں اور زمین کو تخلیق فرمایا۔**

1. لَقَدْ کَفَرَ الَّذِیۡنَ قَالُوۡۤا اِنَّ اللہَ ہُوَ الْمَسِیۡحُ ابْنُ مَرْیَمَ

**بے شک کافر ہو گئے وہ جنھوں نے کہا کہ اللہ وہی مسیح مریم کا بیٹاہے ۔**

1. لَقَدْ کَفَرَ الَّذِیۡنَ قَالُوۡۤا اِنَّ اللہَ ثَالِثُ ثَلٰثَۃٍ

**بے شک کافر ہو گئے وہ جو کہتے ہیں کہ اللہ تین خداؤں میں تیسرا ہے ۔**

1. لَوْکَانَ فِیۡہِمَاۤ اٰلِہَۃٌ اِلَّا اللہُ لَفَسَدَت

**اگر زمین و آسمان میں خدا کے سوا اور معبود ہوتے تو یہ دونوں بگڑ جاتے۔ َََََََََ**

1. ہٰذَا خَلْقُ اللہِ فَاَرُوۡنِیۡ مَاذَا خَلَقَ الَّذِیۡنَ مِنۡ دُوۡنِہٖ ؕ

**یہ اللہ کی مخلوق ہے پس مجھے دکھاؤ کہ اس کے سوا اوروں نے کیا پیدا کیا ۔**

ان جیسی تمام آیتو ں میں اسی قسم کے شر ک کا ذکر ہے اور اسی کی تردید ہے۔ اگر یہ مشرک غیر خدا کو خالق نہ مانتے ہوتے تو ان سے یہ مطالبہ کرنا کہ ان معبودوں کی مخلوق دکھاؤ درست نہ ہوتا ۔
تیسرے یہ کہ خود زمانہ کو مؤثر مانا جائے اور خدا کی ہستی کا انکار کیا جائے جیسا کہ بعض مشرکین عرب کا عقیدہ تھا۔ موجودہ دہر یہ انہی کی یادگا رہیں۔ رب تعالیٰ فرماتا ہے :

1. وَقَالُوۡا مَا ہِیَ اِلَّا حَیَاتُنَا الدُّنْیَا نَمُوۡتُ وَ نَحْیَا وَمَا یُہۡلِکُنَاۤ اِلَّا الدَّہۡرُ ۚ وَ مَا لَہُمۡ بِذٰلِکَ مِنْ عِلْمٍ ۚ

**وہ بولے وہ تو نہیں مگر یہ ہی ہماری دنیا کی زندگی مرتے ہیں اور جیتے ہیں اور ہمیں ہلاک نہیں کرتا مگر زمانہ اور انھیں اس کا علم نہیں ۔**

اس قسم کے دہر یوں کی تردید کے لیے تمام وہ آیات ہیں جن میں حکم دیا گیا ہے کہ عالم کی عجائبات میں غور کر و کہ ایسی حکمت والی چیز یں بغیر خالق کے نہیں ہو سکتیں۔

1. یُغْشِی الَّیۡلَ النَّہَارَ ؕ اِنَّ فِیۡ ذٰلِکَ لَاٰیٰتٍ لِّقَوْمٍ یَّتَفَکَّرُوۡنَ ﴿3﴾

**ڈھکتا ہے رات سے دن کو اس میں نشانیاں ہیں غور و فکر کرنے والوں کے لیے۔**

1. اِنَّ فِیۡ خَلْقِ السَّمٰوٰتِ وَالۡاَرْضِ وَاخْتِلَافِ الَّیۡلِ وَالنَّہَارِ لَاٰیٰتٍ لِّاُولِی الۡاَلْبَابِ ﴿190﴾

**بے شک آسمان وزمین کی پیدائش اور دن رات کے گھٹنے بڑھنے میں نشانیاں ہیں عقل مندوں کے لیے ۔**

1. وَ فِی الْاَرْضِ اٰیٰتٌ لِّلْمُوۡقِنِیۡنَ ﴿ۙ20﴾وَ فِیۡۤ اَنۡفُسِکُمْ ؕ اَفَلَا تُبْصِرُوۡنَ ﴿21﴾

**اور زمین میں نشانیاں ہیں یقین والوں کے لیے اور خود تمھاری ذاتوں میں ہیں تو تم دیکھتے کیوں نہیں ۔**

1. اَفَلَا یَنۡظُرُوۡنَ اِلَی الْاِبِلِ کَیۡفَ خُلِقَتْ ﴿ٝ17﴾وَ اِلَی السَّمَآءِ کَیۡفَ رُفِعَتْ ﴿ٝ18﴾وَ اِلَی الْجِبَالِ کَیۡفَ نُصِبَتْ ﴿ٝ19﴾وَ اِلَی الْاَرْضِ کَیۡفَ سُطِحَتْ ﴿20﴾ٝ

**کیا یہ نہیں دیکھتے اونٹ کی طر ف کہ کیسے پیدا کیا گیا اور آسمان کی طرف کہ کیسا اونچا کیا گیا اور پہاڑوں کی طرف کہ کیسے گاڑا گیا اور زمین کی طر ف کہ کیسے بچھائی گئی ۔**

اس قسم کی بیسیوں آیات میں ان دہریوں کی تردید ہے ۔
چوتھے یہ عقیدہ کہ خالق ہر چیز کا تو رب ہی ہے مگر وہ ایک بار پیدا کر کے تھک گیا، اب کسی کام کانہیں رہا،ںاب اس کی خدائی کی چلانے والے یہ ہمارے معبودین باطلہ ہیں۔ اس قسم کے مشرکین عجیب بکواس کرتے تھے۔ کہتے تھے کہ چھ دن میں آسمان زمین پیدا ہوئے اور ساتواں دن اللہ نے آرام کا رکھا تھکن دور کرنے کو اب بھی وہ آرام ہی کر رہا ہے۔ چنانچہ فرقہ تعطیلیہ اسی قسم کے مشرکوں کی یادگار ہے۔ ان کی تردید ان آیات میں ہے :

1. وَ لَقَدْ خَلَقْنَا السَّمٰوٰتِ وَ الْاَرْضَ وَ مَا بَیۡنَہُمَا فِیۡ سِتَّۃِ اَیَّامٍ ٭ۖ وَّ مَا مَسَّنَا مِنۡ لُّغُوۡبٍ ﴿38﴾

**اور بے شک ہم نے آسمانوں اور زمین اور جو کچھ ان کے درمیان میں ہے چھ دن میں بنایا اور ہم کو تھکن نہ آئی**

1. اَفَعَیِیۡنَا بِالْخَلْقِ الْاَوَّلِ ؕ بَلْ ہُمْ فِیۡ لَبْسٍ مِّنْ خَلْقٍ جَدِیۡدٍ ﴿٪15﴾

**تو کیا ہم پہلی بار بنا کر تھک گئے بلکہ وہ نئے بننے سے شبہ میں ہیں**

1. اَوَلَمْ یَرَوْا اَنَّ اللہَ الَّذِیۡ خَلَقَ السَّمٰوٰتِ وَ الْاَرْضَ وَلَمْ یَعْیَ بِخَلْقِہِنَّ بِقٰدِرٍ عَلٰۤی اَنْ یُّحْیَِۧ الْمَوْتٰی ؕ

**اور کیا ان لوگو ں نے غور نہ کیا کہ اللہ نے آسمانوں او رزمین کو پیدافرمایا اور انھیں پیدا کر کے نہ تھکا وہ قادر اس پر بھی ہے کہ مردو ں کو زندہ کر ے ۔**

1. اِنَّمَاۤ اَمْرُہٗۤ اِذَاۤ اَرَادَ شَیْـًٔا اَنْ یَّقُوۡلَ لَہٗ کُنْ فَیَکُوۡنُ ﴿82﴾

**اس کی شان یہ ہے کہ جب کسی چیز کا ارادہ فرماتا ہے تو اس سے کہتا ہے ہو جا تو وہ ہوجاتی ہے ۔**

اس قسم کے مشرکوں کی تردید کے لیے اس جیسی کئی آیات ہیں جن میں فرمایا گیا کہ ہم کو عالم کے بنانے میں کسی قسم کی کوئی تھکاوٹ نہیں پہنچتی۔ اس قسم کے مشرک قیامت کے منکر اس لیے بھی تھے کہ وہ سمجھتے تھے ایک دفعہ دنیا پیدا فرما کر حق تعالیٰ کافی تھک چکا ہے اب دو بارہ کیسے بنا سکتا ہے۔ معاذاللہ ! اس لیے فرمایا گیا کہ ہم تو صرف *کُنْ* سے ہر چیز پیدا فرماتے ہیں تھکن کیسی؟ ہم دوبارہ پیدا کرنے پر بدرجہ اولیٰ قاد رہیں کہ اعادہ سے ایجاد مشکل ہے ۔

شرک کی پانچویں قسم
------------------

یہ عقیدہ ہے کہ ہر ذرہ کا خالق و مالک تو اللہ تعالیٰ ہی ہے مگر وہ اتنے بڑے عالم کو اکیلا سنبھالنے پر قادر نہیں اس لیے اس نے مجبور اً اپنے بندوں میں سے بعض بندے عالم کے انتظام کے لیے چن لیے ہیں جیسے دنیاوی بادشاہ اور ان کے محکمے، اب یہ بندے جنہیں عالم کے انتظام میں دخیل بنایا گیا ہے وہ بندے ہونے کے باوجود رب تعالیٰ پر دھونس رکھتے ہیں کہ اگر ہماری شفاعت کریں تو رب کو مرعوب ہوکر ماننی پڑے اگر چاہیں تو ہماری بگڑی بنادیں، ہماری مشکل کشائی کر دیں، جو وہ کہیں رب تعالیٰ کو ان کی ماننی پڑے ورنہ اس کا عالم بگڑ جاوے جیسے اسمبلی کے ممبرکہ اگر چہ وہ سب بادشاہ کی رعایا تو ہیں مگر ملکی انتظام میں ان کو ایسا دخل ہے کہ ملک ان سب کی تدبیر سے چل رہا ہے۔ یہ وہ شرک ہے جس میں عرب کے بہت سے مشرکین گرفتار تھے اور اپنے بت یعوق، یغوث، نصر، سواع، ودّ، لات و منات و عزی وغیرہ کو رب کا بندہ مان کر اور سارے عالم کا رب تعالیٰ کو خالق مان کر مشرک تھے۔ اس عقیدے سے کسی کو پکارنا شرک، اس کی شفاعت ماننا شرک، اسے حاجت روا مشکل کشا ماننا شرک، اس کے سامنے جھکنا شرک، اس کی تعظیم کرنا شرک، غرض کہ یہ برابری کا عقیدہ رکھ کر اس کے ساتھ جو تعظیم و توقیر کا معاملہ کیا جاوے وہ شرک ہے۔ ان کے متعلق قرآن کریم فرماتا ہے

وَمَا یُؤْمِنُ اَکْثَرُہُمْ بِاللہِ اِلَّا وَہُمۡ مُّشْرِکُوۡنَ ﴿106﴾

**ان مشرکین میں سے اکثر وہ ہیں کہ اللہ پر ایمان نہیں لاتے مگر شرک کرتے ہوئے۔**

کہ خدا کو خالق، رازق مانتے ہوئے پھر مشرک ہیں، انہی پانچویں قسم کے مشرکین کے بارے میں فرمایا گیا :

1. وَلَئِنۡ سَاَلْتَہُمۡ مَّنْ خَلَقَ السَّمٰوٰتِ وَالْاَرْضَ وَ سَخَّرَ الشَّمْسَ وَ الْقَمَرَ لَیَقُوۡلُنَّ اللہُ ۚ فَاَنّٰی یُؤْفَکُوۡنَ ﴿61﴾

**اگر آپ ان مشرکوں سے پوچھیں کہ کس نے آسمان و زمین تخلیق کیے اور کام میں لگائے سورج اور چاند تو وہ کہیں گے اللہ نے تو کہیئے کہ کیوں بھولے جاتے ہیں ۔**

1. قُلْ مَنۡۢ بِیَدِہٖ مَلَکُوۡتُ کُلِّ شَیۡءٍ وَّ ہُوَ یُجِیۡرُ وَ لَا یُجَارُ عَلَیۡہِ اِنۡ کُنۡتُمْ تَعْلَمُوۡنَ ﴿88﴾سَیَقُوۡلُوۡنَ لِلہِ ؕ قُلْ فَاَنّٰی تُسْحَرُوۡنَ ﴿89﴾

**فرما دو کہ ہر چیز کی بادشاہی کس کے قبضے میں ہے جو پناہ دیتا ہے اور پناہ نہیں دیا جاتا بتاؤ اگر تم جانتے ہو تو کہیں گے اللہ ہی کی ہے کہیئے کہ پھر کہاں تم پر جادو پڑا جاتا ہے ۔**

1. وَ لَئِنۡ سَاَلْتَہُمۡ مَّنْ خَلَقَ السَّمٰوٰتِ وَ الْاَرْضَ لَیَقُوۡلُنَّ خَلَقَہُنَّ الْعَزِیۡزُ الْعَلِیۡمُ ﴿ۙ9﴾

**اگر آپ ان سے پوچھیں کہ آسمان اور زمین کس نے تخلیق کیے تو کہیں گے کہ انھیں غالب جاننے والے اللہ نے پیدا کیا ہے ۔**(پ25،الزخرف:9)

1. قُلۡ لِّمَنِ الْاَرْضُ وَمَنۡ فِیۡہَاۤ اِنۡ کُنۡتُمْ تَعْلَمُوۡنَ ﴿84﴾سَیَقُوۡلُوۡنَ لِلہِ ؕ قُلْ اَفَلَا تَذَکَّرُوۡنَ ﴿85﴾

**فرماؤ کس کی ہے زمین اور اس کی چیزیں اگر تم جانتے ہو تو کہیں گے اللہ کی کہیئے کہ تم نصیحت حاصل کیوں نہیں کرتے ۔**

1. قُلْ مَنۡ رَّبُّ السَّمٰوٰتِ السَّبْعِ وَ رَبُّ الْعَرْشِ الْعَظِیۡمِ ﴿86﴾سَیَقُوۡلُوۡنَ لِلہِ ؕ قُلْ اَفَلَا تَتَّقُوۡنَ ﴿87﴾

**فرماؤ کہ سات آسمان اور بڑے عرش کا رب کون ہے؟ تو کہیں گے اللہ کا ہے کہیئے کہ تم ڈرتے کیوں نہیں ۔**

1. قُلْ مَنۡ یَّرْزُقُکُمۡ مِّنَ السَّمَآءِ وَالۡاَرْضِ اَمَّنۡ یَّمْلِکُ السَّمْعَ وَ الۡاَبْصَارَ وَ مَنۡ یُّخْرِجُ الْحَیَّ مِنَ الْمَیِّتِ وَ یُخْرِجُ الْمَیِّتَ مِنَ الْحَیِّ وَمَنۡ یُّدَبِّرُ الۡاَمْرَ ؕ فَسَیَقُوۡلُوۡنَ اللہُ ۚ فَقُلْ اَفَلَا تَتَّقُوۡنَ ﴿31﴾

**فرماؤ تمہیں آسمان و زمین سے رزق کون دیتا ہے یا کان آنکھ کا کون مالک ہے اور کون زندے کو مردے سے اور مردے کو زندہ سے نکالتا ہے اور کاموں کی تدبیر کون کرتابہے تو کہیں گے اللہ! کہیئے کہ تم ڈرتے کیوں نہیں؟**

1. وَلَئِنۡ سَاَلْتَہُمۡ مَّنْ خَلَقَ السَّمٰوٰتِ وَالْاَرْضَ وَ سَخَّرَ الشَّمْسَ وَ الْقَمَرَ لَیَقُوۡلُنَّ اللہُ ۚ فَاَنّٰی یُؤْفَکُوۡنَ ﴿61﴾

ا**ور اگر آپ ان سے پوچھیں کہ کس نے آسمانوں اور زمین کو پیدا کیا اور کس نے سورج و چاند کو تابعدار کیا تو کہیں گے اللہ نے تو کہیئے کہ تم کدھر پھرے جاتے ہو۔**(پ21،العنکبوت:61)

1. وَلَئِنۡ سَاَلْتَہُمۡ مَّنۡ نَّزَّلَ مِنَ السَّمَآءِ مَآءً فَاَحْیَا بِہِ الْاَرْضَ مِنۡۢ بَعْدِ مَوْتِہَا لَیَقُوۡلُنَّ اللہُ ؕ

**اور اگر آپ ان سے پوچھیں کہ کس نے آسمان سے پانی اتارا پس زمین کو اس کی موت کے بعد زندہ کیا تو کہیں گے اللہ نے ۔**(پ21،العنکبوت:63)

ان جیسی بہت سی آیات سے معلوم ہوا کہ یہ پانچویں قسم کے مشرک اللہ تعالیٰ کو سب کا خالق ،مالک، زندہ کرنے والا، مارنے والا، پناہ دینے والا، عالم کا مدبر مانتے تھے مگر پھر مشرک تھے یعنی ذات، صفات کا اقرار کرنے کے باوجود مشرک رہے کیوں؟ یہ بھی قرآن سے پوچھیے۔ قرآن فرماتا ہے کہ ان عقائد کے باوجود وہ دو سبب سے مشرک تھے ایک یہ کہ وہ صرف خدا کو عالم کا مالک نہیں مانتے تھے بلکہ اللہ کوبھی اور دوسرے اپنے معبودوں کو بھی۔ یہاں *للہ* میں لام ملکیت کا ہے یعنی وہ اللہ کی ملکیت مانتے تھے مگر اکیلے کی نہیں بلکہ ساتھ ہی دوسرے معبودوں کی بھی،اسی لیے وہ یہ نہ کہتے تھے کہ ملکیت وقبضہ صرف اللہ کا ہے اور وں کا نہیں بلکہ وہ کہتے تھے اللہ کا بھی ہے اور دوسروں کا بھی، دو سرے اس لیے کہ وہ سمجھتے تھے کہ اللہ اکیلا یہ کام نہیں کرتا بلکہ ہمارے بتوں کی مدد سے کرتا ہے۔ خود مجبور ہے اسی لیے ان دونوں عقیدوں کی تردید کے لیے حسب ذیل آیات ہیں:

1. وَ قُلِ الْحَمْدُ لِلہِ الَّذِیۡ لَمْ یَتَّخِذْ وَلَدًا وَّ لَمۡ یَکُنۡ لَّہٗ شَرِیۡکٌ فِی الْمُلْکِ وَ لَمْ یَکُنۡ لَّہٗ وَلِیٌّ مِّنَ الذُّلِّ وَکَبِّرْہُ تَکْبِیۡرًا ﴿111﴾٪

**اور فرماؤ کہ سب خوبیاں اس اللہ کے لیے ہیں جس نے اپنے لیے اولاد نہ بنائی او رنہ اس کے ملک میں کوئی شریک ہے او رنہ کوئی کمزوری کی وجہ سے ا س کا ولی مدد گار ہے تو اس کی بڑائی بولو ۔**

اگر یہ مشرکین ملک اور قبضہ میں خدا کے سوا کسی کوشریک نہیں مانتے تھے تو یہ تردید کس کی ہو رہی ہے او رکس سے یہ کلام ہو رہاہے ۔

1. تَاللہِ اِنۡ کُنَّا لَفِیۡ ضَلٰلٍ مُّبِیۡنٍ ﴿ۙ97﴾اِذْ نُسَوِّیۡکُمۡ بِرَبِّ الْعٰلَمِیۡنَ ﴿98﴾

**دوزخ میں مشرکین اپنے بتوں سے کہیں گے اللہ کی قسم ہم کھلی گمراہی میں تھے۔ کیونکہ ہم تم کو رب العالمین کے برابر سمجھتے تھے۔**

یہ مشرک مسلمانوں کی طر ح اللہ تعالیٰ کو ہر شے کا خالق، مالک بلا شرکت غیر کے مانتے تھے تو برابر ی کرنے کے کیا معنی ہیں،فرماتا ہے:

1. اَمْ لَہُمْ اٰلِہَۃٌ تَمْنَعُہُمۡ مِّنۡ دُوۡنِنَا ؕ لَا یَسْتَطِیۡعُوۡنَ نَصْرَ اَنۡفُسِہِمْ وَ لَا ہُمۡ مِّنَّا یُصْحَبُوۡنَ ﴿43﴾

**کیا ان کے کچھ خدا ہیں جو ان کو ہم سے بچاتے ہیں وہ اپنی جانوں کو نہیں بچاسکتے اور نہ ہماری طر ف سے ان کی کوئی یاری ہو۔**

اس آیت میں مشرکین کے اسی عقیدے کی تردید کی ہے کہ ہمارے معبود ہمیں خدا سے مقابلہ کر کے بچاسکتے ہیں :

1. اَمِ اتَّخَذُوۡا مِنۡ دُوۡنِ اللہِ شُفَعَآءَ ؕ قُلْ اَوَ لَوْ کَانُوۡا لَا یَمْلِکُوۡنَ شَیْـًٔا وَّ لَا یَعْقِلُوۡنَ ﴿43﴾قُلۡ لِّلہِ الشَّفَاعَۃُ جَمِیۡعًا ؕ

**بلکہ انھوں نے اللہ کے مقابل کچھ سفارشی بنا رکھے ہیں فرماد و کہ کیا اگر چہ وہ کسی چیز کے مالک نہ ہوں اور نہ عقل رکھیں فرمادو ساری شفاعتیں اللہ کے ہاتھ میں ہیں ۔**

اس آیت میں مشرکین کے اسی عقیدے کی تردید ہے کہ ہمارے معبود بغیر اذن الٰہی دھونس کی شفاعت کر کے ہمیں اس کے غضب سے بچاسکتے ہیں اسی لیے اس جگہ بتوں کے مالک نہ ہونے اور رب کی ملکیت کا ذکر ہے یعنی ملک میں شریک ہونے کی وجہ سے اس کے ہاں کوئی شفیع نہیں ہے:

1. وَیَعْبُدُوۡنَ مِنۡ دُوۡنِ اللہِ مَا لَایَضُرُّہُمْ وَ لَایَنۡفَعُہُمْ وَ یَقُوۡلُوۡنَ ہٰۤؤُلَآءِ شُفَعَآؤُنَا عِنۡدَ اللہِ

**او رپوجتے ہیں وہ اللہ کے سوا ان چیزوں کو جو نہ انھیں نقصان دیں نہ نفع اور کہتے ہیں کہ یہ ہمارے شفیع ہیں اللہ کے نزدیک ۔**

اس آیت میں بھی مشرکین کے اسی عقیدے کی تردید ہے کہ ہمارے بت دھونس کی شفاعت کریں گے کیونکہ وہ رب تعالیٰ کے ساتھ اس کی مِلک میں او رعالم کاکام چلانے میں شریک ہیں ۔

خلاصہ یہ ہے کہ مشرکین عرب کا شرک ایک ہی طرح کا نہ تھا بلکہ اس کی پانچ صورتیں تھیں:

**(1)خالق کا انکار اور زمانہ کو مؤثر ماننا (2) چند مستقل خالق ماننا (3) اللہ کو ایک مان کر اس کی اولاد ماننا (4) اللہ کو ایک مان کر اسے تھکن کی وجہ سے معطل ماننا (5) اللہ کو خالق و مالک مان کر اسے دوسرے کا محتاج ماننا ،جیسے اسمبلی کے ارکان، شاہان موجودہ کے لیے اور انھیں ملکیت اور خدائی میں دخیل ماننا ۔** ان پانچ کے سوا اور چھٹی قسم کا شر ک ثابت نہیں۔

ان پانچ قسم کے مشرکین کے لیے پانچ ہی قسم کی تردید یں قرآن میں آئی ہیں جن پانچوں کا ذکر سورہ اخلاص میں اس طر ح ہے کہ قُلْ ھُوَاللہُ میں دہر یوں کا رد کہ اللہ عالم کا خالق ہے۔ اَحَدٌ میں ان مشرکوں کا رد جو عالم کے دوخالق مستقل مانتے تھے تا کہ عالم کا کام چلے۔ لَمْ یَلِدْ وَلَمْ یُوْلَدْ میں ان مشرکین کا رد جو حضرت عیسیٰ علیہ السلام وحضرت عزیر علیہ السلام کو رب تعالیٰ کا بیٹا یا فرشتوں کو رب تعالیٰ کی بیٹیاں مانتے تھے۔ وَلَمْ یَکُنْ لَّہ، کُفُوًا اَحَدٌ میں ان لوگو ں کا رد جو خالق کو تھکاہوا مان کر مدبر عالم اوروں کو مانتے تھے ۔

**(1) اعتراض:** مشرکین عرب بھی اپنے بتو ں کو خدا کے ہاں سفارشی اور خدا رسی کا وسیلہ مانتے تھے اور مسلمان بھی نبیوں، ولیوں کو شفیع اوروسیلہ مانتے ہیں تو وہ کیوں مشرک ہو گئے اور یہ کیوں مومن رہے؟ ان دونوں میں کیا فر ق ہے؟

**جواب :** دو طر ح فرق ہے کہ مشرکین خدا کے دشمنوں یعنی بتو ں وغیرہ کو سفارشی اور وسیلہ سمجھتے تھے جو واقعہ میں ایسے نہ تھے اور مومنین اللہ کے محبو بوں کو شفیع او روسیلہ سمجھتے ہیں لہٰذا وہ کافر ہوئے اور یہ مومن رہے جیسے گنگاکے پانی اور بت کے پتھر کی تعظیم، ہولی، دیوالی، بنارس، کاشی کی تعظیم شرک ہے مگرآب زمزم، مقام ابراہیم، رمضان، محرم، مکہ معظمہ، مدینہ طیبہ کی تعظیم ایمان ہے۔ حالانکہ زمزم اور گنگا جل دو نوں پانی ہیں۔ مقام ابراہیم اور سنگ اسود۔ اور بت کا پتھر دونوں پتھر ہیں وغیرہ وغیرہ، دوسرے یہ کہ وہ اپنے معبودوں کو خدا کے مقابل دھونس کا شفیع مانتے تھے اور جبری وسیلہ مانتے تھے، مومن انبیا علیہم السلام اور اولیاء کرام رحمۃاللہ تعالیٰ علیہم کو محض بندہ محض اعزازی طور پر خدا کے اذن وعطا سے شفیع یا وسیلہ مانتے ہیں۔ اذن اور مقابلہ ایمان وکفر کا معیا ر ہے ۔

**(2)اعتراض :** مشرکین عر ب کا شرک صرف اس لیے تھا کہ وہ مخلوق کو فریاد رس، مشکل کشا، شفیع، حاجت روا،دور سے پکار سننے والا، عالم غیب،وسیلہ مانتے تھے وہ اپنے بتوں کو خالق، مالک، رازق، قابض موت وحیات بخشنے والا نہیں مانتے تھے۔ اللہ کا بندہ مان کر یہ پانچ باتیں ان میں ثابت کرتے تھے قرآن کے فتوے سے وہ مشرک ہوئے۔ لہٰذاموجودہ مسلمان جو نبیوں علیہم السلام، ولیوں رحمۃ اللہ تعالیٰ علیہم کے لیے یہ مذکورہ بالا چیزیں ثابت کرتے ہیں وہ انھیں کی طر ح مشرک ہیں اگر چہ انھیں خدا کا بندہ مان کر ہی کریں چونکہ یہ کام مافوق الاسباب مخلوق کے لیے ثابت کرتے تھے ،مشرک ہوئے۔

**جواب :** یہ محض غلط اور قرآن کریم پر افترا ہے۔ جب تک رب تعالیٰ کے ساتھ بندے کو برابر نہ مانا جاوے، شرک نہیں ہو سکتا۔ وہ بتوں کو رب تعالیٰ کے مقابل ان صفتوں سے موصوف کرتے تھے۔ مومن رب تعالیٰ کے اذن سے انھیں محض اللہ کا بندہ جان کر مانتا ہے لہٰذا وہ مومن ہے۔ ان اللہ کے بندوں کے لیے یہ صفات قرآن کریم سے ثابت ہیں،قرآنی آیات ملاحظہ ہوں۔

عیسیٰ علیہ السلام نے فرمایا کہ میں باذن الٰہی مردوں کو زندہ، اندھوں، کوڑھیوں کو اچھا کر سکتا ہوں، میں باذن الٰہی ہی مٹی کی شکل میں پھونک مار کر پرندہ بنا سکتا ہوں جو کچھ تم گھر میں کھاؤیا بچا ؤ بتا سکتا ہوں۔ یوسف علیہ السلام نے فرمایا کہ میری قمیص میرے والد کی آنکھوں پر لگا دو۔ انھیں آرام ہوگا، جبریل علیہ السلام نے حضرت مریم رضی اللہ تعالیٰ عنہاسے کہا کہ میں تمہیں بیٹا دوں گا۔ ان تمام میں مافوق الاسباب مشکل کشائی حاجت روائی علم غیب سب کچھ آگیا۔ حضرت جبریل علیہ السلام کی گھوڑی کی ٹاپ کی خاک نے بے جان بچھڑے میں جان ڈال دی،یہ مافوق الاسباب زندگی دینا ہے حضرت موسیٰ علیہ السلام کا عصاء دم میں لاٹھی اور دم میں زندہ سانپ بن جاتا تھا آپ کے ہاتھ کی بر کت سے، حضرت آصف آنکھ جھپکنے سے پہلے تخت بلقیس یمن سے شام میں لے آئے، حضرت سلیمان علیہ السلام نے تین میل کے فاصلے سے چیونٹی کی آواز سن لی، حضرت یعقوب علیہ السلام نے کنعان بیٹھے ہوئے یوسف علیہ السلام کو سات قفلوں سے بندمقفل کو ٹھڑی میں برے ارادے سے بچایا،حضرت ابراہیم علیہ السلام نے روحوں کو حج کے لیے پکارا اور تاقیامت آنے والی روحوں نے سن لیا یہ تمام معجزات قرآن کریم سے ثابت ہیں جن کی آیات ان شاء اللہ باب احکام قرآنی میں پیش کی جائیں گی۔ یہ توسب شرک ہوگئیں بلکہ معجزات اور کرامات توکہتے ہی انھیں ہیں جواسباب سے ورا ہو۔ اگر مافوق الاسباب تصرف ماننا شرک ہوجاوے تو ہر معجزہ وکرامت ماننا شرک ہوگا۔ ایسا شرک ہم کو مبارک رہے جو قرآن کریم سے ثابت ہو اور سارے انبیا و اولیاء کا عقیدہ ہو۔

فرق وہی ہے کہ باذن اللہ یہ چیزیں بندوں کو ثابت ہیں اور رب کے مقابل ماننا شرک ہے انبیا کرام علیہم السلام اور اولیاء عظام رحمہم اللہ کے معجزات اور کرامات تو ہیں ہی۔ ایک ملک الموت اور ان کے عملہ کے فرشتے سارے عالم کو بیک وقت دیکھتے ہیں او رہر جگہ بیک وقت تصرف کرتے ہیں۔ رب تعالیٰ فرماتا ہے :

1. قُلْ یَتَوَفّٰىکُمۡ مَّلَکُ الْمَوْتِ الَّذِیۡ وُکِّلَ بِکُمْ

**فرمادو کہ تم سب کو موت کا فرشتہ موت دیگا جو تم پر مقرر کیا گیا ہے ۔**

1. حَتّٰۤی اذَا جَآءَتْہُمْ رُسُلُنَا یَتَوَفَّوْنَہُمْ

**یہاں تک کہ جب ان کے پاس ہمارے قاصد آئینگے انھیں موت دینے**

ابلیس ملعون کو یہ قوت دی گئی ہے کہ وہ گمراہ کرنے کے لیے تمام کو بیک وقت دیکھتا ہے وہ بھی اور اس کی ذریت بھی۔ اللہ تعالیٰ فرماتا ہے:# اِنَّہٗ یَرٰىکُمْ ہُوَ وَقَبِیۡلُہٗ مِنْ حَیۡثُ لَا تَرَوْنَہُمْ ؕ

**وہ شیطان اور اس کا قبیلہ تم سب کو وہاں سے دیکھتا ہے جہاں سے تم انھیں نہیں دیکھ سکتے ۔**

جو فرشتے قبر میں سوال و جواب کرتے ہیں، جو فرشتہ ماں کے پیٹ میں بچہ بناتا ہے، وہ سب جہان پر نظر رکھتے ہیں کیونکہ بغیر اس قوت کے وہ اتنا بڑا انتظام کرسکتے ہی نہیں اور تمام کا م مافوق الاسباب ہیں۔ جواہر القرآن کے اس فتوے سے اسلامی عقائد شرک ہو گئے۔ فر ق وہ ہی ہے جو عرض کیا گیا کہ رب کے مقابل یہ قوت ماننا شرک ہے اور رب کے خدام اور بندوں میں باذن الٰہی رب کی عطا سے یہ طاقتیں ماننا عین ایمان ہے ۔

حوالہ جات
---------

1. ↑  (پ22،فاطر:40)
2. ↑  پ21،الروم:28)
3. ↑  (پ23،زمر:29)
4. ↑  (پ5،النسآء:48)
5. 1 2  (پ2،البقرۃ:221)
6. ↑  (پ10،التوبۃ:17)
7. ↑  (پ9،الاعراف: 190)
8. ↑  (پ7،الانعام:79)
9. ↑  (پ21،لقمٰن:13)
10. ↑  (پ13,یوسف:106)
11. ↑  (پ19،الشعرآء:97)
12. ↑  (پ17،الانبیاء:26)
13. ↑  (پ10،التوبۃ:30)
14. ↑  (پ25،الزخرف:15)
15. ↑  (پ25،الزخرف:19)
16. ↑  (پ25،الزخرف: 16)
17. ↑  (پ7،الانعام:100)
18. ↑  (پ27،النجم:27)
19. ↑  (پ23،الصافات:96)
20. ↑  (پ24،الزمر:62)
21. ↑  (پ29،الملک:2)
22. ↑  (پ13،ابرٰھیم:19)
23. ↑  (پ6،المآئدۃ:17)
24. ↑  (پ6،المآئدۃ:73)
25. ↑  (پ17،الانبیآء:22)
26. ↑  (پ21،لقمٰن:11)
27. ↑  (پ25،الجاثیۃ:24)
28. ↑  (پ13،الرعد:3)
29. ↑  (پ4،اٰل عمرٰن:190)
30. ↑  (پ26،الذٰریٰت:20،21)
31. ↑  (پ30،الغاشیۃ:17۔20)
32. ↑  (پ26،قۤ:38)
33. ↑  ۔(پ26،قۤ:15)
34. ↑  (پ26،الاحقاف:33)
35. ↑  (پ23،یٰسۤ:82)
36. ↑  (پ13،یوسف:106)
37. ↑  (پ21العنکبوت:61)
38. ↑  (پ18المؤمنون:88۔89)
39. ↑  (پ18،المؤمنون:84۔85)
40. ↑  (پ18،المؤمنون:86۔87)
41. ↑  (پ11،یونس:31)
42. ↑  (پ15،بنیۤ اسرآء یل:111)
43. ↑  (پ19،الشعرآء:97۔98)
44. ↑  (پ17،الانبیآء:43)
45. ↑  (پ 24الزمر:43،44)
46. ↑  (پ11،یونس:18)
47. ↑  (پ21،السجدۃ:11)
48. ↑  (پ8،الاعراف:37)
49. ↑  (پ8،الاعراف:27)

| * د
* ب
* ت
قرآن میں اشخاص کے نام |
| --- |
| 

| * د
* ب
* ت
اشخاص |
| --- |
| ماورائی موجودات  | 

|  |  |
| --- | --- |
| خداوند (الله) | 
* 

قرآن میں بیان شده نام‌ و صفات
 |
| فرشتے(ملائک) | 
* 

اِسرافیل •  جَبرَئیل (جِبریل، روح‌الأمین) و روح القدس •  عِزرائیل (مَلَک‌ُالموت) •  میکائیل (میکال) •  ہاروت و ماروت •  مالک
 |
| جنات | 
* 

اِبل
یس یا شَیطان •  عِفریت •  خناس
 |
| جنت میں | 
* 

حور •  غلمان و ولدان
 |

 |
| انبیاء ومرسلین | 

|  |  |
| --- | --- |
| نام لیا گیا | 
* 

آدم •  اِبراہیم (خلیل‌الله) •  اِدریس •  اِسحاق •  اِسماعیل (ذبیح‌الله) اور اسماعیل صادق الوعد •  اِلیاس (اِلیاسین) •  اَلْیَسَع •  اَیّوب •  داؤد •  ذوالکِفل •  زَکریّا •  سُلیمان •  شُعیب •  صالِح •  عُزَیر •  عِمران بن ماثان (مریم کے باپ) •  عیسیٰ مَسیح (روح‌ الله) •  لوط •  محمّد یا احمد اور دیگر اسماء و صفات نبوی •  موسیٰ (کلیم‌الله) •  نوح •  ہارون •  ہود •  یحییٰ •  یَعقوب (اسرائیل) •  یوسُف •  یونُس (ذو النّون، صاحِب الحوت)
 |
| اشاره شدہ | 
* 

اِرمیاء بن حلقیّا •  سَموئیل (اُشْموئیل) •  یوشَع بن نون
 |

 |
| نیک افراد (اسلام سے پہلے) | 

|  |  |
| --- | --- |
| نام لیا گیا | 
* 

ذوالقرنین •  طالوت •  لُقمان •  مَریَم
 |
| اشاره شده | 
* 

آسیہ بنت مزاحم (فرعون‏ کی بیوی) •  آصِف بن بَرخیا •  بِلقیس (ملکہ سَبَأ) •  بِنیامین •  فرعون کے جادوگر •  حبیب النجار (مؤمن آل‌یاسین‏) •  خِضر •  شَمعون الصَّفا (شمعون فطرس) •  کالِب بن یوفَنّا (یوشع کا ساتھی) •  مؤمن آل‌ فرعون (حزبیل/حزقیل بن صبورا)
 |

 |
| دیگر افراد (اسلام سے پہلے) | 

|  |  |
| --- | --- |
| نام لیا گیا | 
* 

آزَر (ابراہیم کا باپ یا چچا) •  جالوت •  سامری •  فِرعون •  قارون •  ہامان
 |
| اشاره شده | 
* 

ابرہہ •  بخت نصر •  بَرصیصا •  بلعم بن باعوراء •  پوتیفار (عزیز مصر) •  پولس •  زُلِیخا یا راعیل (عزیز مصر کی بیوی) •  شَدّاد •  شَمعون بن یعقوب‏ •  ناقہ صالح کے قاتل (قدار بن سالف) و مصدع بن دہر (مصدع بن مہرج) •  نمرود •  ولید بن ریّان یا آمنحوتپ چہارم آخِناتون (زمانہ یوسف میں بادشاه مصر )
 |

 |
| (اسلام کے بعد) | 

|  |  |
| --- | --- |
| نام لیا گیا | 
* 

ابولَہب •  زید بن حارثہ
 |
| اشارہ شدہ | 
* 

اسلام کے بعد کے بہت سے اچھے اور برے افراد کے بارے قرآن میں اشارہ موجود ہے
 |

 |
| انبیاء کے رشتہ دار | 

|  |  |
| --- | --- |
| نیک رشتہ دار  صریح اشارہ | 
* 

اِلیصابات یا الیشبع (زوجہ زکریّا) •  حَوّا (زوجہ آدم) •  ساره (زوجہ ابراہیم، مادر اسحاق) •  صَفورا (زوجہ موسیٰ) و لیا (بہن صفورا) •  کُلثُم یا کُلثوم یا مریم (بہن موسیٰ) •  ہابیل (فرزند آدم) •  یوکابِد (مادر موسیٰ) •  بیٹیاں لوط (ریثاء اور زعوراء)
 |
| نیک رشتہ دار  اشارہ شدہ | 
* 

متلی بنت نمر یا ابیونا (مادر ابراہیم) •  بت سُوع یا بت سبع (زوجہ داؤد) •  فرزند لقمان •  تارخ (باپ ابراہیم) •  حَنّہ (حَنّا) بنت فاقوذ (مادر مریم) •  بیٹیاں محمد •  راحیل (زوجہ یعقوب) •  رَحمہ (زوجہ ایّوب) •  شمخا بنت انوش (مادر نوح) •  عِمران (باپ موسیٰ) •  لمک بن متوشلخ •  ہاجَرہ (زوجہ ابراہیم، مادر اسماعیل)
 |
| دیگر رشتہ دار | 
* 

آزَر (چچا یا باپ ابراہیم) •  اُمّ‌جَمیل (زوجہ ابولہب) •  قابیل (فرزند آدم) •  کنعان بن نوح (فرزند نوح) •  واہلہ (زوجہ نوح) •  والِعہ یا واعِلہ (زوجہ نوح) •  ازواج محمد •  برادران یوسُف •  سلیمان کا مردہ بیٹا •  فرزندان ایّوب
 |

 |

 |
| 

| * د
* ب
* ت
گروه‌ اور قبیلے |
| --- |
| اقوام و قبیلے | 

|  |  |
| --- | --- |
| نام لیا گیا | 
* 

اصحاب رَسّ •  رومیان •  قُریش •  بنی اسرائیل •  عرب و عجم •  قوم اِلیاس (اِلیاسین) •  قوم ابراہیم •  قوم تُبَّع •  قوم ثَمود (قوم صالح، اصحاب حِجر) •  قوم شُعیب (اصحاب مَدیَن (اہل مدین) و اصحاب اَیکہ) •  قوم سَبَأ •  قوم عاد (قوم ہود) •  قوم لوط (مؤتفکات) •  قوم نوح •  قوم یونُس •  یأجوج و مأجوج
 |
| اشاره شده | 
* 

اہل‌بیت •  ایرانی •  بنی امیہ •  بنی قُریظہ •  بنی قَینُقاع •  بنی نَضیر •  بنی ہاشم •  عمالقہ(قوم)
 |

 |
| مختلف گروه | 

|  |  |
| --- | --- |
| نام لیا گیا | 
* 

اسباط  •  اسباط بنی‌ اسرائیل •  اصحاب اخدود •  اصحاب الجنت (سوختہ باغ والے) •  اصحاب السبت •  اصحاب سفینہ نوح •  اصحاب الفیل •  اصحاب القریۃ (اصحاب یاسین) •  اصحاب کہف و رقیم •  اہل یَثرب یا اہل مدینہ •  حواریان (انصار عیسیٰ) •  بارہ نقیب (بنی اسرائیل) 
آل ابراہیم •  آل‌ داؤد •  آل‌عمران •  آل لوط •  آل‌موسیٰ و آل‌ہارون •  آل‌یعقوب •  اهل نوح •  پیغمبران اولوا العَزْم
 |
| اشاره شده | 
* 

اصحاب صُفّہ •  اصحاب عقبہ •  اہل قبا •  اہل مکّہ •  امت اسلام (امت محمد) •  بنو اوس و بنو خزرج •  مہاجرین و انصار •  حزب الله •  قبطی (آل‌فرعون، قوم فرعون)
 |
| مذہبی گروه‌ | 
* 

اہل ذِمّہ •  اہل کتاب •  صابئین •  کافر •  مَجوس (زرتشتی) •  مسلمان •  مشرکین •  منافقین •  نصاریٰ (اہل انجیل، عیسائی) •  یہودی •  اَحبار (علمائے یہود) •  رَبّانیّون (عالمان دین) •  رَہبان (مسیحی عابدان و زاہدان) •  قِسّیسین (مسیحی علماء)
 |

 |

 |
| 

| * د
* ب
* ت
مقامات، موجودات‌ و واقعات |
| --- |
| مقامات | 

|  |  |
| --- | --- |
| نام لیا گیا | 
* 

اَحقاف •  ارض مقدس(فلسطین و شام) •  اِرَم •  باب حطہ •  بابل •  بَدر •  حِجر •  حُنَین •  رَسّ •  سَبَأ •  طور سینا (طور سینین، کوه طور) •  عرفات و مشعر الحرام •  کعبہ (بیت الحرام، بیت العتیق) •  کوه جودی •  کوه صفا و مروه •  مجمع البحرین •  مَدیَن •  مدینہ (پیشتر یَثرب) •  مسجد الأقصیٰ •  مسجد الحرام •  مسجد ضِرار •  مِصر •  مقام ابراہیم •  مَکّہ (بَکّہ، بَلَد الأمین، اُمّ‌القریٰ) •  مؤتفکہ (سدوم) •  وادیِ طُویٰ
 |
| اشاره شده | 
* 

انطاکیہ (انتاکیہ) •  ایلہ •  بہشت شَدّاد •  بیت المقدس و اریحا •  بین‌النہرین •  حِجْرِ اِسماعیل و حَجَرُ الأسوَد •  حُدَیبیّہ •  دار الندوة •  دریائے اردن •  دریائے فلسطین •  دریائے نیل •  ذو القَرنین ڈیم •  مَأرِب ڈیم •  صحرائے سینا و تیہ •  طائف •  غار حَرا و غار ثور •  غار اصحاب کہف •  مسجد قُبا و مسجد النبی •  نینوا •  کنعان
 |
| دینی مقامات | 
* 

بیعہ (کلیسا) •  صَلات (کنیسہ، کنشت) •  صومعہ (دِیر) •  مِحراب •  مسجد
 |

 |
| غیر انسانمادّی موجودات | 

|  |  |
| --- | --- |
| آسمانی کتب | 
* 

اِنجیل عیسیٰ •  تورات (صحف موسیٰ) •  زَبور داؤد •  صُحُف ابراہیم •  قَرآن محمّد
 |
| منسوب حیوانات | 
* 

ابابیل •  اصحاب کہف کا کتا •  صالح کا اونٹ •  بنی اسرائیل کی گائے اور سنہری بچھڑا •  یونس کی مچھلی •  سلیمان کا ہدہد
 |
| منسوب اشیاء | 
* 

آتش نمرود • الواح موسیٰ •  تابوت بنی اسرائیل (صندوق عہد) •  تخت بلقیس •  درخت ممنوعہ آدم •  صور اسرافیل •  عصائے موسیٰ •  کشتی نوح •  حواریوں کا آسمانی مائدہ
 |
| نام‌ لئے گئے بُت | 
* 

بَعل •  لات، عُزّیٰ و مَنات •  وَدّ، سُواع، یَغوث، یَعوق و نَسر •  (جِبت و طاغوت •  اَنصاب)
 |

 |
| واقعات | 
* 

حجۃ الوداع •  صلح حدیبیہ •  عمرۃ القضا •  غدیر خم •  غزوه اُحُد •  غزوه اَحزاب (خندق) •  غزوه بَدر •  غزوہ تبوک •  غزوه حُنَین •  غزوہ خیبر •  فتح المبین •  فتح مکہ •  لیلۃ المبیت •  واقعہ افک •  مباہلہ کا واقعہ •  یوم‌ الدار
 |

 |
| **نوٹ**: قرآن میں مذکور دیگر نام یا صفت یا نسبت پہلے نام کے آگے قوسین میں لکھ دی گئی ہے
۔ |